สวัสดีครับคุณ พอดีอยากสอบถามอาการคับ ตอนนี้มีความรู้สึกว่าถ่ายยากกว่าปกติจะมีความรู้สึกอยากถ่ายเป็นช่วงๆ แต่ถ่ายไม่ออกจะมีแต่มูกออกมานิดหน่อย และลมออกมาบ้างครับ ในการถ่ายบางครั้งถ่ายออกมาได้ปกติครับ เพราะกินไฟเบอร์ช่วย แต่ในบางครั้งต้องใช้น้ำหรือนิ้วช่วยถึงจะเบ่งออก ตอนนี้เภสัชให้ ยาขับลม Pudin-Hara / Vomittil-M (Domperidone) มาทานได้ 2 วัน รู้สึกว่าดีขึ้นนิดหน่อยคับ แต่ก็ยังกังวลอยู่ว่าจะเป็น IBS หรือ มะเร็งลำไส้หรือเปล่า ปกติจะเป็นคนที่ถ่ายเป็นเวลาครับทุกเช้าหลังอาหารเช้า เพิ่งมีอาการเมื่อ 2 สัปดาห์ที่ผ่านมา
สวัสดีค่ะงานอาการปวดท้องถ่ายอยู่เป็นช่วงๆ แต่ถ่ายไม่ค่อยออกดี เหมือนมีมูกออกมาแค่นิดหน่อย อาจจะเป็นภาวะท้องผูกท้องผูกเป็นอาการถ่ายอุจจาระได้น้อยกว่าปกติหรือถ่ายอุจจาระไม่ออกเป็นเวลานาน มักเกิดจากสาเหตุการรับประทานอาหารที่มีกากใยน้อยหรือดื่มน้ำน้อย สาเหตุอื่นๆเช่นโรคลำไส้อุดตัน ลำไส้แปรปรวนหรือ IBS ชนิดท้องผูกเด่น หรือเกิดหลังการได้รับยาบางชนิดเช่น ยารักษาอาการชัก ธาตุเหล็ก หรือมีภาวะไทรอยด์ต่ำ เป็นต้น ส่วนเรื่องมะเร็งลำไส้ มักจะเป็นลักษณะท้องผูกสลับท้องเสียมากกว่าจะท้องผูกต่อเนื่องอย่างเดียวการดูแลตนเองในภาวะท้องผูกนั้น ควรรับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป เน้นรับประทานผัก ผลไม้ และธัญพืช หลีกเลี่ยงการดื่มแอลกอฮอล์และการสูบบุหรี่แต่หากปรับพฤติกรรมเบื้องต้นแล้วยังมีอาการเป็นมากต่อเนื่อง ควรไปพบแพทย์เพื่อตรวจเพิ่มเติมต่อไป